אוניברסיטת פלורידה

**אוניברסיטת פלורידה** (באנגלית: **University of Florida**) היא אוניברסיטה ציבורית בפלורידה שבארצות הברית (יש להבחין בינה ובין אוניברסיטת המדינה של פלורידה). האוניברסיטה נוסדה ב-1906 ולומדים בה כ-55,211 סטודנטים. היא חברה במערכת אוניברסיטת המדינה של פלורידה (SUSF).

## היסטוריה
האוניברסיטה החלה את דרכה כסמינר לכמרים שהוקם ב-1853 באוקלה שבפלורידה. המוסד הפסיק לפעול בעקבות פרוץ מלחמת האזרחים האמריקנית. הלימודים חודשו בעיר גיינסוויל ב-1866. ב-1905 הקצתה עיריית גיינסוויל אדמות, תקציבים והקצאות מים ללא עלות למטרת הקמת אוניברסיטה חדשה בפלורידה. האוניברסיטה פתחה את שעריה בספטמבר 1906 ולמדו בה בתחילה 102 סטודנטים. לאחר מלחמת העולם השנייה זכתה האוניברסיטה לפריחה בזכות הגידול באוכלוסיית פלורידה בה היו מחנות אימון של הצבא, מתקני תוכנית החלל האמריקאית ותשתית מפותחת. ממוסד בו למדו כ-5,000 סטודנטים, כולם גברים לבנים, הפכה בתוך מספר שנים לאוניברסיטה עם קהל סטודנטים מגוון שמונה עשרות אלפים. ב-1986 הצטרפה האוניברסיטה לאיגוד האוניברסיטאות האמריקניות (AAU) והיא חברה באיגוד אוניברסיטאות המחקר (URA).

## מבנה וארגון
[ממוזער|ה[קריון באוניברסיטת פלורידה]]
האוניברסיטה משתרעת על שטח של כ-2,000 אקר (כשמונה קמ"ר) וכוללת יותר מ-900 מבנים, מהם למעלה מ-170 מבני כיתות לימוד ומעבדות. בחלק הצפון מזרחי של האוניברסיטה נמצא הרובע ההיסטורי. מבנה בולט במרכז הרובע הוא מגדל סנצ'ורי, קריון בגובה של כ-48 מטר. בתוך האוניברסיטה נמצא אגם אליס (Lake Alice). באגם, ובמקווי מים אחרים שבשטח האוניברסיטה, נמצאים, בין היתר, אליגטורים. 
ממוזער|אגם אליס, 2008
ממוזער|אליגאטור בקמפוס אוניברסיטת פלורידה, 2008
באוניברסיטה נמצא מרכז ג'יי הילס מילר למדעי הבריאות (HSC), הכולל שישה קולג'ים (רפואה, רפואת שיניים, בריאות הציבור, רפואה וטרינרית, רוקחות וסיעוד). באוניברסיטה מספר בתי חולים בהם בית חולים אוניברסיטאי בקמפוס בגיינסוויל, בית חולים אוניברסיטאי בעיר ג'קסונוויל, בית חולים אונקולוגי, בית חולים לילדים, בית חולים פסיכיאטרי ובית חולים שיקומי. בנוסף קיימים שני בתי חולים וטרינריים, האחד לחיות בית קטנות והשני לחיות גדולות. 
ממוזער|מגרש ספורט באוניברסיטת פלורידה
האוניברסיטה כוללת מעונות סטודנטים היכולים להכיל כ-6,500 סטודנטים ועוד שיכון משפחות וסטודנטים לתארים מתקדמים עם כ-1,000 דיירים.

באוניברסיטה 16 קולג'ים (פקולטות) (בסוגריים, שנת היסוד):
*הקולג' לחקלאות ולמדעי החיים - (1906)
*הקולג' לחינוך - (1906)
*הקולג' למשפטים - (1909)
*הקולג' להנדסה - (1910)
*הקולג' לאמנויות חופשיות ולמדע - (1910)
*הקולג' לעיתונאות ולתקשורת - (1916)
*הקולג' לרוקחות - (1923)
*הקולג' לעיצוב, בנייה ותכנון - (1925)
*הקולג' לניהול - (1926)
*הקולג' לבריאות וכושר גופני - (1946)
*הקולג' לרפואה - (1956)
*הקולג' לסיעוד - (1956)
*הקולג' לבריאות הציבור ולמקצועות הבריאות - (1958)
*הקולג' לרפואת שיניים - (1972)
*הקולג' לאמנות - (1975)
*הקולג' לוטרינריה - (1976)

## דירוגים בין-לאומיים
* דירוג שאנגחאי: מקום 101–150 (2024)
* דירוג Times Higher Education: מקום 132= (2024)
* דירוג QS לאוניברסיטאות: מקום 168 (2024)
* דירוג U.S. News & World Report: מקום 98 (2024)

## בוגרים
לאוניברסיטת פלורידה יש יותר מ-330,000 בוגרים. שניים מבוגרי האוניברסיטה זכו בפרס נובל, עשרה נבחרו לסנאט של ארצות הברית ארבעים ושניים נבחרו לבית הנבחרים של ארצות הברית, אחד עשר נבחרו למושלים, אחד עשר כיהנו בבית המשפט העליון של פלורידה, וכמה עשרות כיהנו כשופטים בערכאות פדרליות. בין בוגרי האוניברסיטה נמנים גם תשעה אסטרונאוטים, שמונה שגרירים, ושישה עשר גנרלים ואדמירלים בכוחות המזוינים של ארצות הברית.


Faye Dunaway - 1971 - PBS.JPG|פיי דאנאוויי – כלת פרס אוסקר, פרס אמי ופרס גלובוס הזהב
MNirenberg-NIH.jpg|מרשל וורן נירנברג – ביוכימאי, חתן פרס נובל לרפואה
Robert H. Grubbs portrait.jpg|רוברט גרבס – חתן פרס נובל לכימיה
Marco Rubio, Official Portrait, 112th Congress.jpg|מרקו רוביו – מזכיר המדינה של ארצות הברית, סנאטור במפלגה הרפובליקנית


## ספורט
ממוזער| לוגו נבחרת הספורט
האוניברסיטה מתגאה בתוכנית ספורט משופעת בתקציבים שהיא אחת הגדולות והמצליחות בארצות הברית. נבחרות הספורט של האוניברסיטה נקראות ה-"Gators", שם חיבה לאליגטור. נבחרת כדורסל הגברים הופיעה שש פעמים בפיינל פור של טורניר אליפות המכללות וזכתה באליפות שלוש פעמים. נבחרת הפוטבול זכתה שלוש פעמיים באליפות הארצית ומשחקת באצטדיון בן היל גריפין (הידוע בכינויו ה"ביצה").

## קישורים חיצוניים

* 

* 

פלורידה
*
פלורידה
פלורידה